Eile lõppes Võrumaal Vihtla järvel kaitseväe lahtiste kalapüügimeistrivõistluste esimene etapp, mille võitjaks tõusis individuaalarvestuses vanemveebel Tauno Tuul, võistkondadest oli parim õhuväe lennubaas. PILDIGALERII
17.-18. jaanuaril Vihtla järvel toimunud talvisest kalapüügivõistlusest võttis osa 22 võistlejat kaitseväe toetuse väejuhatusest, 1. ja 2. jalaväebrigaadide erinevatest üksustest, õhuväest, küberväejuhatusest ja Kaitseliidust.
Individuaalarvestuses võttis napi võiduTauno Tuul lennubaasist, kes püüdis kahe päeva jooksul kokku 1342 grammi kala. Paremuselt teise tulemusega lõpetas toetuse väejuhatusest veebel Ruslan Pantepajev, kes püüdis1164 grammi kala ning kolmanda koha saivanemveebelJaanus Sommermann lennubaasist 894 grammi püütud kalaga. Kõigi võistlejate peale püüti kahe päeva jooksul kokku ligi 13 kilogrammi kala.
Võistkondlikus arvestuses võidutses sel korral õhuväe lennubaas, mille kaks võistkonda kindlustasid paremusjärjestuses kaksikvõidu. Kolmandale kohale tuli toetuse väejuhatuse võistkond.
Võistlussarja teine etapp toimub mais Valgamaal Väike-Emajõel ning kolmas etapp juulis Läänemaal Kasari jõel. Kolmanda etapi lõpus selgub kaitseväe meister ning Eesti suvistel Balti sõjaväespordimängudel Leedus esindavad võistlejad.